Diari Oficial de la Generalitat Valenciana


Sumari del DOGV 7350, del 01-09-2014 (2014/7864)

RESOLUCIÓ de 23 de juliol de 2014, del president de l'Institut Valencià de Competitivitat Empresarial (IVACE), per la qual es convoca la concessió d'ajudes per a la certificació de projectes d'I+D+i.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7350

Data del DOGV
:   01-09-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/7864


Data del document
:   23-07-2014

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 23 de juliol de 2014, del president de l'Institut Valencià de Competitivitat Empresarial (IVACE), per la qual es convoca la concessió d'ajudes per a la certificació de projectes d'I+D+i. [2014/7864]  
L'Estratègia de Política Industrial de la Comunitat Valenciana Visió 2020, definix cinc eixos principals d'actuació dins dels quals s'establix la posada en marxa d'accions la priorització de les quals obeïx fonamentalment a l'impacte econòmic previst, mesurat en termes de creació d'ocupació, retorn de la inversió i creixement empresarial i competitiu. Un dels eixos esmentats és l'Eix 2 Innovació: I+D+i empresarial.  
  
La present convocatòria complementa les mesures anteriorment posades en marxa per l'IVACE de concessió d'instruments financers per a projectes d'I+D PIME i d'instruments financers per a projectes d'I+D Cooperació per a l'exercici 2014 (Resolucions de 5 de març de 2014, del president de l'Institut Valencià de Competitivitat Empresarial, DOCV número 7230, de 10.03.2014), amb una nova mesura de suport a projectes empresarials d'I+D+i que incentivarà que les empreses puguen accedir a les deduccions fiscals per realització d'activitats d'I+D+i, previstes en l'article 35 del text refós de la Llei d'Impost de Societats (RDL 4/2004).  
Les esmentades deduccions resulten compatibles amb la resta de suports públics a projectes d'I+D+i i, encara que són cada vegada més utilitzades per algunes empreses de la Comunitat Valenciana, el seu aprofitament entre elles podria estar molt més estés. Per a això, la present convocatòria subvenciona el cost d'obtenció dels primers certificats emesos per entitats acreditades a este efecte per l'ENAC.  
En virtut del que s'ha exposat, i de conformitat amb allò que establix l'article 4.2.i del Reglament d'Organització i Funcionament de l'Institut Valencià de Competitivitat Empresarial (IVACE), aprovat per Decret 4/2013, de 4 de gener, resolc:  
  
Article 1. Objecte de la resolució  
L'objecte de la present resolució és establir, junt amb el que disposa l'Orde de 12 de desembre de 2006, de la Conselleria d'Empresa, Universitat i Ciència, sobre concessió d'ajudes per l'Institut de la Xicoteta i Mitjana Indústria de la Generalitat Valenciana (IMPIVA), les bases reguladores i la convocatòria per a la concessió per l'Institut Valencià de Competitivitat Empresarial (IVACE) d'ajudes per a la certificació de projectes d'I+D+i que realitzen empreses o entitats acreditades per l'ENAC durant l'exercici 2014 i 2015.  
  
Article 2. Objectiu de la convocatòria  
Donar suport a la certificació de projectes d'I+D+i que permeta a les empreses accedir a les deduccions fiscals previstes en l'article 35 del text refós de la Llei d'Impost de Societats (RDL 4/2004) amb més seguretat jurídica. Opcionalment, podran accedir a l'obtenció d'un informe motivat emés pel ministeri competent.  
  
A este efecte, es pretén impulsar la innovació en l'estructura productiva de la Comunitat Valenciana, tal com es recull en l'eix, tema i actuació següent del PO FEDER CV 2007-2013:  
- Eix prioritari 2: «Desenrotllament i innovació empresarial», Tema prioritari 09: «Altres accions destinades a l'estímul de la innovació i l'esperit d'empresa en les xicotetes empreses», Actuació 4: «Plans de competitivitat dels sectors productius valencians».  
  
Article 3. Actuacions que poden tindre suport. Requisits dels projectes  
3.1. Per projecte s'entén qualsevol iniciativa de gasto o inversió, sobre una operació o actiu concret, que s'haja de realitzar en un termini determinat i que, de forma individual o combinada, tinga un sentit empresarial, sense perjuí que eixa iniciativa puga integrar-se, en el seu contingut o en el temps, en un pla major.  
3.2. Els projectes de certificació hauran d'iniciar-se després de l'1 de gener de 2014.  
3.3. Els projectes objecte de subvenció consistiran en la certificació de projectes d'I+D+i, desenrotllats per les empreses beneficiàries, als efectes de deducció fiscal segons l'article 35 del text refós de la Llei d'Impost de Societats (RDL 4/2004). Les definicions d?«investigació», «desenrotllament» i «innovació tecnològica» seran les que s'establixen en el text de la Llei de l'impost de Societats.  
3.4. Els costos subvencionables no podran rebre simultàniament ajudes en el marc d'esta convocatòria i d'altres procedents d'altres administracions.  
3.5 L'execució dels projectes no haurà de vulnerar, en cap cas, el principi de no discriminació per raó de sexe, raça, origen ètnic, religió, conviccions, minusvalideses, edat o orientació sexual, i hauran de facilitar -o almenys no impedir- l'accessibilitat per a les persones discapacitades.  
3.6 El projecte objecte de l'ajuda haurà d'executar-se en el marc d'un desenrotllament sostenible i de foment de la protecció i millora del medi ambient, i comptar amb un certificat que declare la no afecció del projecte a la denominada ?Xarxa Natura?, espai físic d'especial protecció mediambiental configurat així per la Unió Europea. L'obtenció d'este certificat es gestionarà per l'IVACE.  
3.7 El projecte subvencionat no haurà d'experimentar, abans de transcorreguts cinc anys des del seu terme, una modificació substancial, entenent amb este terme aquella en què:  
· la seua naturalesa o les seues condicions d'execució s'hagen vist afectades,  
· la concessió haja suposat l'atorgament d'avantatges indeguts a l'empresa,  
· o bé es produïsca un canvi en la naturalesa de la propietat d'una infraestructura o el cessament de l'activitat productiva.  
3.8 Les empreses sol·licitants només podran presentar un màxim de dos projectes en la present convocatòria.  
  
Article 4. Empreses beneficiàries  
4.1. Empreses amb seu social o establiment productiu a la Comunitat Valenciana i que desenrotllen el projecte objecte de certificació en este àmbit geogràfic.  
Queden excloses les comunitats de béns i les societats civils, així com les associacions, fundacions, administracions públiques i, en general, les entitats sense ànim de lucre.  
4.2. De conformitat amb allò que disposa l'article 1.1 del Reglament (CE) NÚM. 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis, i sense perjuí del que establix l'apartat 2 d'esta disposició, no podran obtindre la condició de beneficiàries les empreses l'activitat de les quals estiga relacionada amb:  
- Els sectors de la pesca i l'aqüicultura regulats en el Reglament (CE) número 104/2000 del Consell (DO L17, de 21.01.2000, p. 22),  
- La producció primària de productes agrícoles.  
4.3. Per a l'exercici de la seua activitat, les empreses beneficiàries hauran de disposar de les autoritzacions administratives preceptives, trobar-se inscrites en els registres públics pertinents, i complir amb qualssevol altres requisits exigits per les disposicions aplicables.  
4.4. En especial, les empreses beneficiàries hauran de trobar-se al corrent en el compliment de la Llei 2/2006, de 5 de maig, de Prevenció de la Contaminació i Qualitat Ambiental, el Reial Decret Legislatiu 1/2013, de 29 de novembre, pel qual s'aprova el text refós de la Llei General de drets de les persones amb discapacitat i de la seua inclusió social, de la Llei Orgànica 3/2007, de 22 de març, per a la Igualtat efectiva de dones i hòmens, i la Llei 9/2003, de 2 d'abril, per a la igualtat entre dones i hòmens.  
4.5. No podran obtindre la condició d'empreses beneficiàries les empreses sol·licitants en què concórrega alguna de les circumstàncies previstes en l'article 13 de la Llei 38/2003, de 17 de novembre, General de Subvencions.  
  
Article 5. Característiques de l'ajuda i costos subvencionables  
5.1. L'ajuda consistirà en una subvenció a fons perdut del cost de la certificació d'I+D+i, emesa per una empresa o entitat acreditada per l'ENAC (Entitat Nacional d'Acreditació) amb les característiques següents:  
- Si es tracta de la primera ajuda sol·licitada davant de l'IVACE per a este fi, o si el sol·licitant no va obtindre ajudes en el Pla d'I+D Empresarial per als exercicis 2012 i 2013. Programa d'Estímul a la Deducció Fiscal i a l'accés a la I+D nacional i internacional. Actuació de certificació de projectes d'I+D per a deducció fiscal (DOCV 6797, 15.06.2012), la intensitat màxima serà del 75 % del cost elegible amb un màxim de 3.000 euros per projecte.  
- Si el sol·licitant ha obtingut una altra ajuda per l'IVACE per a este fi, o la va obtindre en el Pla d'I+D Empresarial per als exercicis 2012 i 2013. Programa d'Estímul a la Deducció Fiscal i a l'accés a la I+D nacional i internacional. Actuació de certificació de projectes d'I+D per a deducció fiscal (DOCV 6797, 15.06.2012), la intensitat màxima serà del 37,5 % del cost elegible amb un màxim de 1.500 euros per projecte.  
En el cas que el sol·licitant haja presentat dos sol·licituds d'ajuda en la present convocatòria i que després del procés de concessió les dos poden tindre suport s'ordenaran, per a l'aplicació de les intensitats esmentades, d'acord amb la puntuació obtinguda en la seua avaluació; en cas d'igualtat de punts, es considerarà en primer lloc la que supose un major import de subvenció.  
5.2. Les ajudes descrites estaran subjectes al règim de minimis, el que suposa que l'ajuda total de minimis concedida a una única empresa no serà superior a 200.000 euros durant qualsevol període de tres exercicis fiscals. Als efectes de la present convocatòria, s'entendrà per única empresa la definició establida en l'apartat 2, de l'article 2, del Reglament (CE) número 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis. Per a les empreses que realitzen per compte d'altri operacions de transport de mercaderies per carretera, caldrà ajustar-se als límits i condicions de l'article 3, apartats 2 i 3 de la dita disposició.  
Els costos associats al projecte no podran rebre simultàniament ajudes en el marc d'esta convocatòria i en el d'altres finançades pel Fons Europeu Agrícola de Desenrotllament Rural (FEADER) i/o del Fons Social Europeu (FSE).  
5.3. Costos subvencionables:  
Servicis externs  
Cost de certificació del projecte d'I+D+i per part d'empreses o entitats acreditades per l'ENAC (Entitat Nacional d'Acreditació).  
  
Article 6. Sol·licitud de l'ajuda  
Cada empresa sol·licitant haurà de presentar la documentació indicada a continuació:  
6.1. Sol·licitud normalitzada  
Els models de sol·licitud i la resta de documentació estaran disponibles en l'adreça d'Internet de l'IVACE: ?http://www.ivace.es- i s'ompliran utilitzant els mitjans electrònics i/o telemàtics proporcionats per l'IVACE a través de l'esmentada adreça d'Internet.  
6.2. Documentació que ha d'acompanyar la sol·licitud normalitzada:  
6.2.1. Memòria tècnica del projecte segons model disponible en l'adreça d'Internet de l'IVACE ?http://www.ivace.es?. La memòria servirà de referent per a aplicar els criteris de valoració, d'ací que un ompliment defectuós o deficient, o la seua comprensió difícil, generarà una minusvaloració del projecte o inclús una denegació de la sol·licitud.  
  
6.2.2. Documentació relativa a la personalitat jurídica de l'empresa sol·licitant:  
a) Quan siga una societat la inscripció de la qual siga obligatòria en el Registre Mercantil, l'IVACE obtindrà la informació relativa a la personalitat jurídica de l'empresa sol·licitant, si bé podrà requerir directament a esta la presentació d'algun document concret.  
b) En el cas d'empreses sol·licitants la inscripció de les quals en el Registre Mercantil no siga obligatòria (empresaris individuals, cooperatives), s'haurà d'aportar una fotocòpia dels documents següents:  
- Contracte o acta de constitució i estatuts vigents.  
- Poder de representació del firmant de la sol·licitud, o document equivalent segons les prescripcions legals.  
- DNI si és empresari individual.  
No serà necessari aportar la documentació anterior que ja estiga en poder de l'IVACE sempre que es mantinga vigent i s'aporte la declaració de vigència a este efecte, segons model disponible en l'adreça d'Internet de l'IVACE: ?http://www.ivace.es?.  
6.2.3. El sol·licitant de l'ajuda haurà de presentar una declaració responsable referent a totes les altres ajudes de minimis rebudes d'esta administració o una altra (independentment dels costos subvencionables) durant els dos exercicis fiscals anteriors i durant l'exercici fiscal en curs que estiguen subjectes al Reglament (UE) número 1407/2013 de la Comissió de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis o a altres reglaments de minimis, així com altres ajudes rebudes pels mateixos gastos subvencionables sotmeses a un reglament d'exempció o a una decisió adoptada per la Comissió.  
  
6.3 Termini de presentació de sol·licituds:  
El termini de presentació de sol·licituds finalitzarà el 8 d'octubre de 2014, a les 14.00 hores.  
6.4. Lloc de presentació de sol·licituds  
6.4.1. Tant la sol·licitud com la memòria i la resta de documentació es presentaran davant del Registre Telemàtic de la Generalitat, i este emetrà automàticament un resguard acreditatiu de la seua presentació, que podrà ser arxivat o imprés per l'empresa interessada, en els termes que preveu el Decret 18/2004, de 13 de febrer, del Consell de la Generalitat, de creació del Registre Telemàtic de la Generalitat i Regulació de les Notificacions Telemàtiques de la Generalitat. Una vegada omplit el formulari de sol·licitud des del tràmit telemàtic, s'haurà d'annexar la memòria tècnica del projecte en format electrònic.  
6.4.2. Com que la sol·licitud ha de tramitar-se necessàriament via telemàtica, només s'admetrà la presentació davant del Registre Telemàtic i sempre que estiga firmada electrònicament per mitjà d'una firma electrònica avançada basada en un certificat reconegut segons el que disposa el Decret 18/2004, de 13 de febrer, del Consell de la Generalitat, de creació del Registre Telemàtic de la Generalitat i Regulació de les Notificacions Telemàtiques de la Generalitat, i expedit per la Generalitat o per qualsevol altre prestador de servicis de certificació amb què la Generalitat haja firmat l'oportú conveni, que poden consultar-se en la pàgina web ?https://seu.gva.és/és/web/seu\_electrònica/seu\_certificats?.  
  
6.4.3. En el cas que per qualsevol circumstància una mateixa empresa presente més de dos sol·licituds distintes, es consideraran vàlides les dos últimes registrades en termini.  
6.4.4. D'acord amb el que disposa el Decret 18/2004, de 13 de febrer, del Consell de la Generalitat, de creació del Registre Telemàtic de la Generalitat i la regulació de les notificacions telemàtiques de la Generalitat, s'incorpora el procediment recollit en esta resolució a l'annex de l'esmentat decret, com a procediment susceptible de tramitació a través del Registre Telemàtic de la Generalitat.  
6.5. La presentació de la sol·licitud comporta l'autorització a l'IVACE -excepte manifestació en contra per l'empresa sol·licitant- per a demanar els certificats a emetre per l'Agència Estatal de l'Administració Tributària, per la unitat recaptadora de la Hisenda Pública Valenciana i per la Tresoreria General de la Seguretat Social, en els quals s'acredite que l'empresa sol·licitant es troba al corrent en les seues obligacions amb estes administracions. En qualsevol cas, l'IVACE podrà requerir directament a l'empresa sol·licitant si la informació obtinguda presenta alguna incidència.  
6.6. Si la sol·licitud aportada és incompleta o presenta errors esmenables es requerirà a l'interessat perquè en el termini de 10 dies hàbils esmene la falta o acompanye els documents preceptius, amb advertència que si no ho fa se li tindrà per desistit de la seua sol·licitud.  
6.7. Els requeriments als quals es fa referència en este article, així com qualsevol altre que puga realitzar-se per l'IVACE, s'efectuaran via telemàtica, si bé podran efectuar-se per fax o per correu electrònic, o correu ordinari, al número o a l'adreça indicada per l'empresa sol·licitant en la sol·licitud normalitzada, sempre que quede constància de la recepció per aquella.  
6.8. Els requeriments, les notificacions, les comunicacions o la documentació dels procediments emesos per mitjà de firma electrònica avançada en l'àmbit de la Generalitat gaudiran de validesa i eficàcia, en els termes de l'article 45 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
6.9. L'aportació de documents en contestació als requeriments referenciats, es podrà realitzar a través del Registre Telemàtic en l'adreça d'Internet de l'IVACE, i seran aplicables els mateixos requisits sobre la utilització de firma electrònica avançada que els recollits en este article.   
  
Article 7. Instrucció i avaluació de sol·licituds. Criteris d'avaluació  
7.1. L'òrgan instructor del procediment de concessió d'ajudes serà l'Àrea d'Empreses i Associacions de l'IVACE.  
7.2. L'ajuda es concedirà amb el règim de concurrència competitiva, per mitjà d'una comparació de les sol·licituds presentades, a les quals s'aplicaran els criteris de valoració fixats en este article. S'establirà una prelació segons la puntuació obtinguda respectant els límits pressupostaris disponibles.  
7.3. L'òrgan instructor verificarà de cada empresa sol·licitant i dels projectes presentats el compliment dels requisits exigits en la convocatòria, i en cas de resultar ajustats a esta, procedirà a l'anàlisi dels projectes presentats i a l'aplicació dels criteris de selecció del Programa Operatiu FEDER CV 2007-2013 (Eix 2, Tema 9, Actuació 4), així com a l'aplicació dels criteris del programa; durant este procés l'IVACE podrà convocar l'empresa sol·licitant a una entrevista, a fi d'ampliar o verificar la informació necessària per a l'avaluació de la proposta.  
  
Com a resultat de la seua actuació, l'òrgan instructor emetrà una preavaluació que serà elevada a la comissió a què es referix l'article següent.  
7.4. Per a la selecció de projectes, s'establirà una ordenació de les propostes en funció de la tipologia de certificat a obtindre, d'acord amb els següents criteris i puntuacions:  
1. Certificat de projecte per a deducció fiscal amb personal investigador en exclusiva: 100 punts.  
2. Certificat de projecte de contingut i primera execució: 90 punts.  
  
3. Certificat de projecte de contingut i primera execució (mostraris): 80 punts.  
4. Certificat de projecte de contingut i execució amb ex ante previ o seguiment: 70 punts.  
5 Certificat de projecte ex ante: 60 punts.  
  
Article 8. Concessió de l'ajuda  
Després dels actes d'instrucció i l'aplicació dels criteris de valoració els projectes seran elevats a una comissió composta pel personal de l'IVACE que s'indica a continuació:  
- President: el director general de l'IVACE.  
- Dos representants de l'Àrea d'Empreses i Associacions.  
- Tres representants de l'Àrea de Suport.  
- Un tècnic de l'Àrea de Suport que actuarà com a secretari.  
Podran assistir, amb vot, tres representants de l'àmbit empresarial, tecnològic o científic, designats pel director general de l'IVACE.  
La Comissió adaptarà el seu funcionament al que establix la convocatòria i, de manera subsidiària, a les regles contingudes en el capítol II, del títol II, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
La Comissió podrà, quan el nombre de sol·licituds no permeta concedir el percentatge màxim d'ajuda en funció del pressupost disponible:  
  
- mantindre el percentatge màxim d'ajuda, atenent a un nombre limitat de projectes segons prioritat establida en 7.4, de manera que s'equilibre el pressupost disponible amb l'import total de les sol·licituds de subvenció seleccionades, o bé,  
- reduir l'esmentat percentatge en la quantia que estime adequat, a fi d'arribar a un nombre més gran de beneficiaris.  
La Comissió optarà per una o altra mesura valorant el màxim efecte de les ajudes.  
De les reunions de la Comissió s'elevarà l'acta ?amb la proposta d'adjudicació en ella continguda- al president de l'IVACE.  
Vista la proposta continguda en l'acta de la comissió, el president de l'IVACE resoldrà sobre l'adjudicació de les ajudes fixant expressament la quantia, i incorporant, si és el cas, les condicions i obligacions a les quals haja de subjectar-se l'empresa beneficiària.  
La resolució del president de l'IVACE posarà fi a la via administrativa i el seu contingut serà notificat de forma individualitzada a cada interessat de forma telemàtica. Les subvencions concedides seran publicades en el Diari Oficial de la Comunitat Valenciana (DOCV), amb expressió del programa i crèdit pressupostari als quals s'imputen, l'empresa beneficiària, la subvenció concedida i la finalitat o finalitats de la subvenció. Així mateix les empreses beneficiàries seran incloses en una relació de beneficiaris de fons estructurals, en compliment de la normativa sobre publicitat dels esmentats fons en el cas que la convocatòria compte amb finançament comunitari.  
La resolució de concessió podrà incloure una relació ordenada de totes les sol·licituds que no hagen sigut estimades per sobrepassar-se la quantia màxima del crèdit fixat en la convocatòria, amb indicació de la puntuació obtinguda per cada una d'elles, perquè en cas d'augment per generació pressupostari o alliberament de crèdit puguen ser ateses per orde de puntuació.  
  
Article 9. Obligacions de les empreses beneficiàries  
a) Execució i acreditació del projecte: La justificació de l'execució del projecte (gastos i pagaments) haurà de presentar-se en la data límit de 26 de juny de 2015.  
a.1) L'empresa beneficiària haurà de realitzar el projecte objecte de subvenció en la forma descrita en la memòria presentada junt amb la sol·licitud normalitzada, i de manera que es complisca la finalitat de l'ajuda, respectant els costos indicats en la notificació de concessió i pels imports que en ella s'especifiquen.  
Qualsevol modificació del projecte, i en especial la substitució de l'empresa certificadora identificada en la memòria tècnica del projecte, haurà de comptar amb l'aprovació prèvia de l'IVACE, sol·licitada i justificada per escrit fins a dos mesos naturals abans de la finalització del termini d'execució del projecte, i no podrà suposar en cap cas una alteració del contingut essencial del projecte o d'algun dels aspectes que van ser tinguts en compte per a la seua valoració.  
a.2) Quant al període subvencionable de gastos, només seran tinguts en consideració els compresos entre l'1 de gener de 2014 i el 31 de maig de 2015.  
a.3) Quan l'import d'un gasto subvencionable supere, IVA exclòs, la quantia de 17.999.99 euros en el supòsit de subministrament de béns d'equip o prestació de servicis per empreses de consultoria o assistència tècnica, l'empresa beneficiària haurà d'aportar en fase posterior també la justificació d'haver sol·licitat ?abans de la contracció del gasto- com a mínim tres ofertes de diferents proveïdors -sense vinculació entre ells-, llevat que per les especials característiques dels gastos subvencionables no hi haja en el mercat suficient nombre d'entitats que el subministren o presten, i així es faça constar en un informe firmat pel representant legal que haurà de contindre almenys:  
- quines van ser les característiques dels gastos que van fer impossible la localització d'un mínim de tres ofertes.  
- una explicació de com es va realitzar la busca de proveïdors.  
Este informe no serà admés com a justificant de la no presentació de 3 ofertes, si el seu argument es basa en:  
· Les característiques del proveïdor (per exemple: «proveïdor habitual», o «subministrador únic» sense que en este cas s'aporten més dades que ho acrediten).  
· Les característiques genèriques del bé o servici (per exemple: «caràcter tecnològic del servici»).  
· Les característiques genèriques de l'empresa o entitat beneficiària (per exemple: «política de compres implantada i aprovada per la direcció», etc.).  
Així mateix hauran d'acompanyar un annex a l'informe que documente com s'ha realitzat la busca de proveïdors del bé o servici.  
La selecció de les ofertes haurà de realitzar-se entre empreses de les quals almenys dos d'elles no siguen empreses associades al beneficiari i membres de la seua junta directiva o consell d'administració, ni tinguen drets de vot superiors al 50 %. La petició d'ofertes procurarà documentar-se de forma escrita, i en tot cas serà necessari que estiguen firmades i segellades per les respectives empreses oferents, amb consignació de les seues dades identificatives. L'elecció entre les ofertes presentades haurà de recaure en la més econòmica, i es justificarà en un informe l'elecció en un altre sentit.  
La no presentació dels informes a què fan referència els paràgrafs anteriors, o la insuficiència d'estos, donarà lloc a la no consideració del cost subvencionable, amb la consegüent minoració o revocació de la subvenció concedida, sense perjuí de la facultat de l'IVACE de demanar, a càrrec de l'empresa beneficiària, una taxació pericial del bé subvencionat i recalcular en funció d'esta la subvenció concedida.  
b) Presentació de justificants de pagament i una altra documentació requerida en el Manual d'Instruccions de Justificació d'Ajudes.  
b.1.) Amb data límit de 26 de juny de 2015, o data posterior que puga establir-se, el beneficiari haurà de presentar davant de l'IVACE els justificants de gasto i pagament i la documentació requerida en el Manual d'Instruccions de Justificació d'Ajudes, aprovada per resolució del director general de l'IVACE.  
b.2.) Els pagaments només s'admetran si estan realitzats a través d'entitat financera, i la seua justificació es realitzarà per mitjà de la presentació de còpia de l'extracte bancari que acredite l'eixida efectiva dels fons junt amb còpia de la transferència o del xec nominatiu. Queden exclosos els pagaments realitzats en efectiu o per caixa.  
b.3.) En el cas que l'orde de transferència i/o l'apunt de l'extracte bancari siguen globals i per tant estiguen referits a diversos justificants de gasto, relacionats o no amb el projecte, serà necessari acompanyar una relació d'estos degudament detallada en la qual apareguen el destinatari, la identificació del justificant del gasto (el número de la factura o el concepte) i l'import pagat.  
b.4.) L'empresa beneficiària haurà d'aportar justificants de gasto del projecte pagats per import igual a la quantitat indicada en la notificació d'aprovació del projecte. La presentació d'un percentatge menor donarà lloc a la minoració de la subvenció, sempre que tècnicament puga considerar-se que encara així el projecte ha sigut efectivament desenrotllat.  
  
b.5.) Documentació acreditativa del compliment de les condicions i obligacions específiques en el Manual d'Instruccions de Justificació d'Ajudes.  
c) Altres obligacions:  
c.1) Complir amb les seues obligacions fiscals i amb la Seguretat Social, de manera que quede acreditada esta circumstància en el moment previ a l'atorgament de l'ajuda i al del reconeixement de l'obligació per IVACE, en els termes establits en la normativa vigent en la matèria.  
c.2) Conservar durant un període de 10 anys -i en tot cas fins a un període de tres anys a partir del tancament del Programa Operatiu FEDER de la Comunitat Valenciana 2007-2013- els documents justificatius de la realització del projecte o activitat, i els relacionats amb els gastos i pagaments i amb les auditories corresponents, mentres puguen ser objecte de comprovació i control. En este sentit, es conservaran els originals dels documents o còpies certificades conformes als originals sobre suports de dades generalment acceptats, entenent per estes les fotocòpies de documents originals, les microfitxes de documents originals, les versions electròniques de documents originals i els documents que només existisquen en versió electrònica.  
c.3) Disposar de llibres comptables, registres diligenciats i la resta de documents degudament auditats en els termes exigits per la legislació mercantil, així com els estats comptables. Les empreses beneficiàries i altres organismes participants en l'execució de les operacions han de mantindre un sistema de comptabilitat separat o un codi comptable adequat en relació amb totes les transaccions relacionades amb l'operació, sense perjuí de les normes de comptabilitat nacional. En este sentit, hauran de presentar en el compte justificatiu de la subvenció un llistat en què cada apunt que es faça d'un gasto, un pagament o un ingrés i un cobrament en el llibre diari de comptabilitat segons el Pla General Comptable (PGC), es reflectisca la quantia de l'esmentat apunt que té relació amb la subvenció concedida. En l'esmentat llistat es reflectirà tant el número d'apunt i assentament del llibre diari, com el subcompte del PGC i l'import del subcompte que correspon a la subvenció concedida, llevat que les empreses beneficiàries ja disposen d'un sistema de comptabilitat separada que permeta apreciar la traçabilitat ací referida.  
  
c.4) Actualitzar qualsevol documentació presentada que haja patit alguna modificació.  
c.5) Respondre de la veracitat dels documents aportats i en general de la informació facilitada.  
c.6) Facilitar a l'IVACE la informació relativa a indicadors financers, de producció i resultats, que permeten mesurar l'avanç enfront de la situació de partida descrita per l'empresa beneficiària en la memòria del projecte com a conseqüència de la seua execució.  
c.7) Comunicar a l'IVACE altres ajudes subjectes al règim de minimis que li hagen sigut concedides a l'empresa (independentment dels costos subvencionables) i/o altres ajudes públiques o privades que hagen obtingut o sol·licitat per als mateixos costos subvencionables, als efectes de computar el límit màxim d'ajuda que podrà percebre l'empresa.  
En cas de concurrència amb altres ajudes, quedarà sense efecte la concedida per l'IVACE, excepte la renúncia expressa a la ja concedida per l'altra administració.  
c.8) Complir amb totes les obligacions que deriven de la normativa d'aplicació especificada en l'article 12 d'esta resolució.  
  
Article 10. Control i Verificació. Minoracions i revocacions  
Tant les empreses beneficiàries com els tercers relacionats amb l'objecte de la subvenció, hauran de sotmetre's a les actuacions de comprovació, verificació i control financer de l'activitat subvencionada efectuades en qualsevol moment tant per l'IVACE com per qualsevol òrgan de l'administració central de l'Estat, de la Generalitat i de la Unió Europea i els seus representants autoritzats, facilitaran en tot moment tota la informació que se sol·licite en l'exercici d'estes actuacions i, en especial, posaran a la disposició la totalitat de documents necessaris per a una pista d'auditoria adequada.  
Les verificacions abordaran els aspectes administratius, financers, tècnics i físics de les operacions, segons corresponga, i hauran d'incloure en tot cas els procediments següents:  
- Verificacions administratives de tots els projectes aprovats.  
- Verificacions sobre el terreny de determinats projectes, la mostra dels quals s'obtindrà a partir d'un mètode de mostreig aleatori. Els paràmetres tècnics de la mostra es determinaran de conformitat amb l'annex IV del Reglament (CE) 1828/2006.  
Així mateix, l'incompliment per les empreses beneficiàries de qualsevol de les obligacions establides en esta resolució podrà donar lloc a la minoració o a la revocació de la subvenció, atenent a les circumstàncies ocorregudes i a una valoració d'estes. En el cas que l'ajuda haja sigut ja pagada, haurà de procedir-se al reintegrament de la quantitat percebuda i dels interessos de demora des del moment del pagament de la subvenció, en la forma prevista en la legislació sobre subvencions. De conformitat amb esta normativa, l'incompliment de l'obligació de reintegrament tindrà, entre altres efectes, la impossibilitat de ser empresa beneficiària en successives convocatòries, sempre que es trobe en període executiu.  
  
Article 11. Dotació pressupostària  
11.1. El pressupost per a la concessió de les ajudes previstes en la present resolució serà de 200.000 euros, amb càrrec a la línia T6722000 Investigació, Desenrotllament i Innovació Empresarial, per a l'exercici 2014.  
Es podrà incrementar el finançament quan es produïsca un augment del crèdit disponible procedent d'altres convocatòries en què s'hagen resolt sol·licituds per import inferior al gasto inicialment previst, o de les quals es deriven obligacions liquidades o reconegudes per import inferior a l'ajuda que va ser concedida al seu dia, o bé quan l'esmentat augment siga conseqüència d'una generació, ampliació o incorporació de crèdit. L'efectivitat de la quantia addicional queda condicionada a la declaració de disponibilitat de crèdit, a l'aprovació de la modificació pressupostària que siga procedent, i a la seua publicació en el Diari Oficial de la Comunitat Valenciana amb caràcter previ a la resolució de concessió. En estos supòsits, s'aprovaran les corresponents modificacions de la convocatòria, que seran publicades en el Diari Oficial de la Comunitat Valenciana, sense necessitat d'obertura d'un termini addicional per a presentar noves sol·licituds.  
11.2. El programa comptarà amb finançament del Fons Europeu de Desenrotllament Regional (FEDER) en un percentatge del 80 % a través del següent eix del Programa Operatiu FEDER de la Comunitat Valenciana 2007-2013:  
- Eix prioritari 2: «Desenrotllament i innovació empresarial», Tema prioritari 09: «Altres accions destinades a l'estímul de la innovació i l'esperit d'empresa en les xicotetes empreses», Actuació 4: «Plans de competitivitat dels sectors productius valencians».  
  
Article 12. Marc normatiu  
Les ajudes recollides en la present resolució es concediran d'acord amb el que establix:  
- L'Orde 12 de desembre de 2006, de la Conselleria d'Empresa, Universitat i Ciència, sobre concessió d'ajudes per l'Institut de la Xicoteta i Mitjana Indústria de la Generalitat Valenciana (IMPIVA).  
- La Llei 38/2003, de 17 de novembre, General de Subvencions, i disposicions de desplegament.  
- El Decret Legislatiu de 26 juny de 1991, pel qual s'aprova el text refós de la Llei d'Hisenda Pública de la Generalitat Valenciana.  
  
- El Reglament CE Núm. 1083, del Consell, d'11 de juliol de 2006, pel qual s'establixen les disposicions generals relatives al Fons Europeu de Desenrotllament Regional, el Fons Social Europeu i el Fons de Cohesió i el Reglament CE número 1828/2006, que fixa les seues normes de desplegament i la resta de normativa sobre Fons Estructurals.  
- L'Ordre EHA/524/2008, de 26 de febrer, per la qual s'aproven les normes sobre els gastos subvencionables dels programes operatius del Fons Europeu de Desenrotllament Regional i del Fons de Cohesió.  
- Les ajudes previstes en la present convocatòria s'acolliran a la normativa europea de competència establida en el Reglament (UE) número 1407/2013, de la Comissió, de 18 de desembre de 2013, relatiu a l'aplicació dels articles 107 i 108 del Tractat Funcionament de la Unió Europea a les ajudes de minimis (DOUE, L 352 de 24.12.2013).  
  
- El Decret 96/1998, de 6 de juliol, del Consell, pel qual es regula l'organització de la funció informàtica, la utilització dels sistemes d'informació i el registre de fitxers informàtics en l'àmbit de l'administració de la Generalitat.  
- El Decret 87/2002, de 30 de maig, pel qual es regula la utilització de la firma electrònica avançada en la Generalitat, modificat pel Decret 149/2007, de 7 de setembre, del Consell, pel qual s'aprova l'Estatut de l'Ens Prestador de Certificació Electrònica de la Comunitat Valenciana, i el Decret 18/2004, de 13 de febrer, del Consell de la Generalitat, de creació del Registre Telemàtic i regulació de les notificacions telemàtiques de la Generalitat.  
- Qualsevol altra normativa que per la matèria li siga d'aplicació.   
  
Article 13. Publicitat comunitària. Obligacions  
L'empresa beneficiària s'assegurarà que les parts que intervenen en el projecte han sigut informades del cofinançament en un 80 % pel Fons Europeu de Desenrotllament Regional (FEDER) i anunciarà clarament que el projecte ha sigut seleccionat en el marc del Programa Operatiu FEDER de la Comunitat Valenciana 2007-2013. Per a complir amb este requisit, l'empresa beneficiària:  
- Hauria de col·locar en els béns tangibles subvencionats adhesius identificatius de la marca FEDER, en la forma establida en el manual d'instruccions de justificació.  
- Hauria d'incloure el logotip FEDER i la declaració «Projecte cofinançat pels Fons FEDER, dins del Programa Operatiu FEDER de la Comunitat Valenciana 2007-2013» en qualsevol document relacionat amb el projecte o activitat subvencionada. La inclusió del logotip FEDER es realitzarà en qualsevol format en què estiga suportada la documentació del projecte, és a dir, paper, DVD, CD, pantalla informàtica, etc.  
Els logotips de FEDER es poden descarregar de la pàgina ?http://www.ivace.es?, en la zona de descàrregues, carpeta «logotips Fons Europeus i IVACE».  
  
Article 14. Entitats col·laboradores i assistència tècnica  
L'IVACE podrà subscriure convenis amb altres entitats perquè l'assistisquen en determinades funcions auxiliars a la gestió dels expedients.  
  
  
DISPOSICIÓ FINAL  
  
Primera  
Es faculta el director general de l'IVACE per a dictar les resolucions necessàries per al desplegament, eficàcia i execució d'esta convocatòria.  
  
  
Segona  
Esta resolució entrarà en vigor l'endemà de la seua publicació en el Diari Oficial de la Comunitat Valenciana.  
  
València, 23 de juliol de 2014.- El president de l'IVACE: Máximo Buch Torralva.